PTG ขาขึ้นรอบใหม่! บวกแรง 4% โบรกฯคาดปีนี้กำไรนิวไฮแตะ 1.56 พันลบ.แนะซื้อเป้า 24 บ.
PTG ขาขึ้นรอบใหม่! บวกแรง 4% โบรกฯคาดปีนี้กำไรนิวไฮแตะ 1.56 พันลบ.แนะซื้อเป้า 24 บ.
PTG ขาขึ้นรอบใหม่! บวกแรง 4% โบรกฯคาดปีนี้กำไรนิวไฮแตะ 1.56 พันลบ.แนะซื้อเป้า 24 บ.
16 ส.ค. 2562

ผู้สื่อข่าวรายงานว่า บริษัท พีทีจี เอ็นเนอยี จำกัด (มหาชน) หรือ PTG  ณ เวลา 12.03 น. อยู่ที่ระดับ 20.00 บาท บวก 0.70 บาท หรือ 3.63%  ด้วยมูลค่าซื้อขาย 353.64 ล้านบาท ราคาหุ้นปรับตัวแรงรอบใหม่โบรกฯแนะซื้อเป้า 24 บาท

บล.ทิสโก้ ระบุในบทวิเคราะห์วันนี้ว่า PTG ประกาศกำไรสุทธิไตรมาส 2/62 อยู่ที่ 428 ล้านบาท เพิ่มขึ้น 142% เทียบช่วงเดียวกันของปีก่อน แต่ลดลง 18% เทียบไตรมาสก่อนหน้า ซึ่งเป็นไปตามที่คาดไว้ (422 ล้านบาท) แต่ดีกว่าที่ตลาดคาดไว้ 17% และหากไม่รวมการตั้งสำรองผลประโยชน์พนักงานตามกฎหมาย 34.7 ล้านบาท กำไรปกติอยู่ที่ 463 ล้านบาท (+161% เทียบช่วงเดียวกันของปีก่อน, -11% เทียบไตรมาสก่อนหน้า) โดยการเติบโตของผลประกอบการหลักๆ มาจากรายได้ การควบคุมค่าใช้จ่ายอัตรากำไรที่เติบโตขึ้น
ผลประกอบการครึ่งแรกปี 62 คิดเป็น 61% ของประมาณการทั้งปีของ สำหรับไตรมาส 3/62 คาดจะเห็นการอ่อนตัวเล็กน้อย เทียบไตรมาสก่อนหน้า เนื่องจาก Low Season และจะกลับมาเติบโตสูงอีกครั้งในไตรมาส 4/62 คาดปีนี้ PTG จะมีกำไรสูงสุดเป็นประวัติการณ์ที่ 1,561 ล้านบาท เติบโต 149% เทียบช่วงเดียวกันของปีก่อน
โดยยังคงแนะนำ “ซื้อ” ราคาเป้าหมาย 24 บาท ปัจจุบัน PTG ซื้อขายอยู่ที่ PER 20.4x ปี 2019F และ PER 16x ปี 2020F ซึ่งอยู่ในระดับ -0.5 SD ปัจจัยเสี่ยงสำหรับ PTG ได้แก่ 1) ค่าการตลาดที่อ่อนตัวกว่าที่เราคาดไว้ 2) ปริมาณขายน้ำมันที่ต่ำกว่าคาด และความล่าช้าของธุรกิจ non-oil